als_Latn dik_Latn nus_Latn
Ministri i Arsimit dhe Shkencës Mr. Abdilaqim Ademi, sot mori pjesë në ngjarjen promotive “e-qasje në arsim“, që është pjesë e projektit për arsim inkluziv të USAID-it dhe OJQ-së "Hapni dritaret". Ademi theksoi se në Republikën e Maqedonisë e drejta për shkollim është e garantuar edhe për fëmijët me nevoja të veçanta arsimore.
"Për të arritur sukses më të madh në shkollë, bashkëpunimi i institucioneve me sektorin joqeveritar është më se i dobishëm. Partnerët tanë, USAID-i dhe "Hapni dritaret", përmes projektit për arsim inkluziv elektronik, kanë bërë shumë në këtë fushë. Përmes projektit, në pesë vitet e fundit, 31 shkolla fillore dhe 2 të mesme janë pajisur me teknologji ndihmëse, me ndihmën e të cilave nxënësit me nevoja të veçanta arsimore, mund të zotërojnë më lehtë programin arsimor", tha Ademi.
Me nxënësit me nevoja të veçanta arsimore punojnë mësimdhënës të trajnuar për të përdorur teknologjinë ndihmëse në mësimin e përditshëm.
Ademi shtoi se bashkëpunimi me USAID-in dhe "Hapni dritaret" do të vazhdojë edhe në të ardhmen, sepse qëllimi është krijimi i mundësive të barabarta për të gjithë nxënësit.
als_Latn als_Latn als_Latn als_Latn